Държавен вестник, бр. 9, 2011 г., стр. 31

БРОЙ  9	
Д Ъ Р Ж А В Е Н  В Е С Т Н И К 	
СТР.  31  
(2) Отказът на секционната избирателна 
комисия да извърши дописване може да се 
обжалва пред районната избирателна комисия, 
съответно общинската избирателна комисия, 
която се произнася по жалбата незабавно. 
Решението не подлежи на обжалване.
(3) Отказът на секционната избирателна ко­
мисия извън страната да допусне до гласуване и 
извърши вписване на избирател в изборния ден 
може да се обжалва пред Централната избира­
телна комисия по електронен път. Централната 
избирателна комисия се произнася незабавно с 
решение, което се обявява веднага на интернет 
страницата на комисията.
Удостоверения за гласуване на друго място
Чл. 49. (1) При произвеждане на избори за 
общински съветници и кметове удостоверения 
за гласуване на друго място не се издават.
(2) При произвеждане на избори за народни 
представители, за президент и вицепрезидент 
на републиката и за членове на Европейския 
парламент от Република България удостове­
рения за гласуване на друго място се издават 
само на лицата, служебно заети в произвежда­
нето на изборите, след подаване на заявление 
по образец. Към заявлението лицата прилагат 
декларация по образец, че:
1. няма да гласуват в секцията по посто­
янния си адрес или по адреса на пребиваване 
в Република България – за граждани на друга 
държава – членка на Европейския съюз;
2. ще гласуват само веднъж.
(3) Удостоверенията за гласуване на друго 
място се издават от органите по чл. 40, ал. 1 
в един екземпляр.
(4) Удостоверенията за гласуване на друго 
място се издават не по-късно от 14 дни преди 
изборния ден.
(5) Органът по чл. 40, ал. 1 по постоянен 
адрес предава информация за издадените 
удостоверения по ал. 4 на Главна дирекция 
„Гражданска регистрация и административно 
обслужване“ в Министерството на регионалното 
развитие и благоустройството не по-късно от 12 
дни преди изборния ден за автоматизираното 
заличаване на лицето от избирателните списъци 
по постоянен адрес. 
(6) Удостоверенията имат единна номера­
ция за цялата страна, включваща номера на 
изборния район (района), на чиято територия 
се издават, номера на съответната избирател­
на секция, в която трябва да гласува лицето 
според постоянния си адрес, и поредния номер 
в регистъра за издаване на удостоверения за 
гласуване на друго място на съответната об­
щинска администрация.
(7) Общинската администрация води публи­
чен регистър за издадените удостоверения за 
гласуване на друго място, в който се вписват 
номерът на издаденото удостоверение, име­
ната и единният граждански номер (личният 
номер) на лицето, на което е издадено, датата 
на издаване и подписът на лицето, получи­
ло удостоверението, като се отбелязва дали 
удостоверението се получава лично или чрез 
пълномощник. Достъпът до личните данни в 
регистъра се осъществява при спазване изисква­
нията на Закона за защита на личните данни.
(8) Удостоверенията за гласуване на друго 
място се получават лично срещу подпис или 
чрез пълномощник с нотариално заверено 
пълномощно.
(9) Не се издават удостоверения за гласуване 
на друго място на лица, пребиваващи извън 
страната.
(10) Общинските администрации и кмет­
ствата представят на районните избирателни 
комисии копие от регистъра за издадените 
удостоверения за гласуване на друго място не 
по-късно от 12 дни преди изборния ден.
(11) Когато след издаване на удостовере­
ние за гласуване на друго място общинската 
администрация по постоянния адрес на из­
бирателя получи съобщение за вписването 
му в избирателния списък по настоящ адрес, 
тя незабавно уведомява общинската админи­
страция по настоящия адрес за издаденото 
удостоверение за гласуване на друго място. В 
този случай избирателят се заличава от изби­
рателния списък по настоящ адрес от общин­
ската администрация по настоящ адрес, като 
в графа „Забележки“ се отбелязва основанието 
за заличаването – „издадено удостоверение за 
гласуване на друго място“.
Отстраняване на непълноти и грешки
Чл. 50. (1) Всеки избирател може да по­
иска отстраняване на непълноти и грешки в 
избирателния списък с писмено заявление до 
кмета на общината или района или кметство­
то. Гражданин на друга държава – членка на 
Европейския съюз, който е вписан в избира­
телен списък, може да бъде заличен по негово 
писмено заявление до кмета на общината.
(2) Заявленията се приемат от съответната 
администрация не по-късно от 7 дни преди 
изборния ден.
(3) Кметът на общината или района или кмет­
ството разглежда заявлението в срок до два дни 
и се произнася по него с мотивирано решение, 
което обявява незабавно на публично място.
(4) Решението по ал. 3 може да се обжал­
ва пред районния съд в срок до два дни от 
обявяването му. Съдът разглежда жалбата и 
се произнася с решение в срок до два дни от 
получаването є в открито заседание с призо­
ваване на жалбоподателя и кмета. Решението 
на съда се обявява незабавно и не подлежи 
на обжалване.